SL Uradni list Evropske unije C 83/10

Obvestilo Komisije o strankah, oproščenih protidampinške dajatve v skladu z Uredbo Komisije (ES) št. 88/97 o dovoljenju za oprostitev plačila uvozne dajatve na uvoz nekaterih delov za kolesa s poreklom iz Ljudske republike Kitajske, uvedene z Uredbo Sveta (EGS) št. 2474/93 in razširjene z Uredbo Sveta (ES) št. 71/97 o protidampinški dajatvi, ohranjene z Uredbo Sveta (ES) št. 1524/2000 in nazadnje spremenjene z Uredbo Sveta (ES) št. 1095/2005: sprememba imen in naslovov nekaterih oproščenih strank

2011/C 83/09

Uredba Komisije (ES) št. 88/97 (1) (v nadaljnjem besedilu: uredba o oprostitvi) dovoljuje oprostitev plačila razširjene protidampinške dajatve na uvoz nekaterih delov za kolesa s poreklom iz Ljudske republike Kitajske. Ta dajatev je bila uvedena z Uredbo Sveta (EGS) 2474/93 (2), razširjena z Uredbo Sveta (ES) št. 71/97 (3) o protidampinški dajatvi, ohranjena z Uredbo Sveta (ES) št. 1524/2000 (4) in nazadnje spremenjena z Uredbo Sveta (ES) št. 1095/2005 (5).

V tem okviru in z zaporednimi odločbami Komisije je bilo določeno število proizvajalcev koles oproščeno razširjene protidampinške dajatve, med drugim:

Azor Bikes (dodatna oznaka TARIC 8091) (6), BELVE sro (dodatna oznaka TARIC A535) (7), BH Bicicletas de Alava (dodatna oznaka TARIC 8963) (8), CHERRI di Cherri Mario & C. snc (dodatna oznaka TARIC A168) (9), Cicli Esperia SpA (dodatna oznaka TARIC 8068) (10), Madirom PROD SRL (dodatna oznaka TARIC A896) (11), Mama spol. sro (dodatna oznaka TARIC A551) (12), Mara Srl (dodatna oznaka TARIC 8983) (13), SPDAD, Lda (dodatna oznaka TARIC A320) (14).

Družba Azor Bikes je Komisijo obvestila o spremembi uradnega naslova družbe iz 7707 AB Balkbrug, Nizozemska, v Marconistraat 7A, 7903 AG Hoogeveen, Nizozemska. Hkrati se uradno ime družbe popravi iz Azor Bikes v Azor Bike BV.

Družba BELVE sro je Komisijo obvestila o spremembi uradnega naslova družbe iz Palkovičova 5, 915 01 Nové Mesto nad Váhom, Slovaška republika, v Holubyho 295, 916 01 Stará Turá, Slovaška republika.

Družba BH Bicicletas de Alava je Komisijo obvestila, da se je uradno ime družbe spremenilo, in sicer iz BH Bicicletas de Alava v Bicicletas de Alava SL. Uradni naslov družbe je C/ Arcacha, 1, 01006 Vitoria, Španija.

Družba CHERRI di Cherri Mario & C. snc je Komisijo obvestila, da se je uradno ime družbe spremenilo, in sicer iz CHERRI di Cherri Mario & C. snc v CHERRI di Cherri Franco & C. SAS.

Družba Cicli Esperia SpA je Komisijo obvestila o spremembi uradnega naslova družbe iz Via Bellini Vincenzo, 5, 35131 Padova (PD), Italija, v Viale Enzo Ferrari 8/10/12, 30014 Cavarzere (VE), Italija.

Družba Madirom PROD SRL je Komisijo obvestila o spremembi uradnega naslova družbe iz Hipermagazin Decathlon, corp 2, blvd Iuliu Maniu, nr. 546-560, sector 6, 061129 Bucharest, Romunija, v blvd Liviu Rebreanu 130, 300748 Timisoara, Timis, Romunija.

Družba Mama spol. sro je Komisijo obvestila, da se je uradno ime družbe spremenilo, in sicer iz Mama spol. sro v Kellys Bicycles sro.

Družba Mara Srl je Komisijo obvestila, da se je uradno ime družbe spremenilo, in sicer iz Mara Srl v MARA CICLI Srl. Uradni naslov družbe je via della Pergola n. 5, 21052 Busto Arsizio, Italija.

Družba SPDAD Lda je Komisijo obvestila o spremembi uradnega imena in naslova družbe iz SPDAD Lda, rua do Pinhal, lote 9-12, 4470 Maia, Portugalska, v RGVS Ibérica Unipessoal Lda, rua Central de Mandim, Barca, 4475 023 Maia, Portugalska.

Po preučitvi predloženih informacij je Komisija ugotovila, da spremembe uradnih imen in naslovov družb ne vplivajo na dejavnosti sestavljanja glede na določbe uredbe o oprostitvi in zato meni, da te spremembe ne smejo vplivati na oprostitev plačila razširjene protidampinške dajatve.

Zato se morajo sklici na Azor Bikes v Odločbi Komisije 98/115/ES, na BELVE sro v Odločbi Komisije 2006/772/ES, na BH Bicicletas de Alava v Uredbi Komisije (ES) št. 88/97, na CHERRI di Cherri Mario & C. snc v Odločbi Komisije 2002/134/ES, na Cicli Esperia SpA v Odločbi Komisije 97/447/ES, Obvestilu Komisije 2007/C 158/06 in Obvestilu Komisije 2008/C 135/04, na Madirom PROD SRL v Odločbi Komisije 2009/867/ES, na Mama spol. sro v Odločbi Komisije 2006/22/ES, na Mara Srl v Odločbi Komisije 98/115/ES ter na SPDAD Lda v Odločbi Komisije 2002/606/ES glasiti tako, kot so navedeni v naslednji prilogi.

(1) UL L 17, 21.1.1997, str. 17.

(2) UL L 228, 9.9.1993, str. 1.

(3) UL L 16, 18.1.1997, str. 55.

(4) UL L 175, 14.7.2000, str. 39.

(5) UL L 183, 14.7.2005, str. 1.

(6) UL L 31, 6.2.1998, str. 25.

(7) UL L 313, 14.11.2006, str. 5.

(8) Prim. opombo 1.

(9) UL L 47, 19.2.2002, str. 43.

(10) UL L 193, 22.7.1997, str. 32; UL C 158, 11.7.2007, str. 6; UL C 135, 3.6.2008, str. 5.

(11) UL L 314, 1.12.2009, str. 106.

(12) UL L 17, 21.1.2006, str. 16.

(13) Prim. opombo 6.

(14) UL L 195, 24.7.2002, str. 81.